ক্ষেতে মুরগি নিয়ে দুপক্ষের সংঘর্ষে নিহত ১
ঢাকা, মঙ্গলবার ৫ই আষাঢ় ১৪২৫; ১৯শে জুন ২০১৮; সন্ধ্যা ০৭:৪৭:৫৫
প্রকাশিত: 03:03:00
ময়মনসিংহের নান্দাইল উপজেলায় হলুদ ক্ষেতে মুরগি প্রবেশকে কেন্দ্র করে দুপক্ষের মধ্যে সংঘর্ষের ঘটনায় আবুল হাসেম (৫৫) নামে একজন নিহত হয়েছেন। এঘটনায় অন্তত আরও ৫ জন আহত হওয়ার খবর পাওয়া গেছে। স্থানীয়রা আহতদের উদ্ধার করে ময়মনসিংহ মেডিকেল কলেজ (মমেক) হাসপাতালে ভর্তি করেছেন।
শুক্রবার (১ জুন) সকালে উপজেলার উত্তর বানাইল এলাকায় এ ঘটনাটি ঘটে। আহতরা হলেন- আবুল হাসেমের ছেলে আলী উসমান (৪০) ও সুজন মিয়া (২৫), মেয়ে ঝর্ণা বেগম (২৭) এবং ওই এলাকার আবুবক্কর ছিদ্দিক ও তার ছেলে ইলিয়াস আলী (৪৫)।
নান্দাইল মডেল থানার ভারপ্রাপ্ত কর্মকর্তা (ওসি) কামরুল ইসলাম মিয়া জানান, উপজেলার উত্তর বানাইল গ্রামের আবুবক্কর ছিদ্দিকের হলুদ ক্ষেতে পাশের বাড়ির হাসেম আলীর মুরগি প্রবেশ করে। পরে সেই মুরগিকেই কেন্দ্র করে দুপক্ষের মধ্যে কথাকাটি শুরু হয়। তখন একপর্যায়ে দুপক্ষের মধ্যে দেশীয় অস্ত্র নিয়ে সংঘর্ষের ঘটনা ঘটে। এসময় উভয়পক্ষের ৫ জন আহত হয়।
তিনি আরও জানান, পরে স্থানীয়রা গুরতর আহত অবস্থায় তাদের উদ্ধার করে মমেক হাসপাতালে নেয়া হলে সেখানে কর্তব্যরত চিকিৎসক হাসেমকে মৃত ঘোষণা করেন। এদিকে হাসেমের মরদেহ পুলিশ উদ্ধার করে ময়নাতদন্তের জন্য মমেক হাসপাতাল মর্গে পাঠিয়েছে। এ ঘটনায় আবুবক্কর ও তার ছেলে ইলিয়াসকে আটক করা হয়েছে। তবে এঘটনায় মামলার প্রস্তুতি চলছে বলেও পুলিশের এই কর্মকর্তা জানিয়েছেন।
মোহনপুরে শিশু ওলি হত্যার আসামী গ্রেফতার
নব উদ্যমে সেবাকর্ম সম্পাদনের আহ্বান রাসিক মেয়রের
আমরা আমাদের সংগ্রামে জয়ী হবোই: আমীর খসরু
ময়মনসিংহে নিখোঁজের ৭ দিনপর স্কুলছাত্রের লাশ উদ্ধার
ঈদে রাজশাহীর বিনোদন কেন্দ্রগুলো ভরপুর
ময়মনসিংহে ফেনসিডিলসহ মাদক ব্যবসায়ী আটক
প্রথম ‘লালকার্ড’, লিড নিলো জাপান